รายการเดินหน้าประเทศไทย : รอดจากหนี้ด้วยศูนย์ช่วยเหลือลูกหนี้
พันตำรวจโทวิชัย  สุวรรณประดิษฐ์  เลขานุการศูนย์ช่วยเหลือลูกหนี้และประชาชนที่ไม่ได้รับความเป็นธรรม กระทรวงยุติธรรม หรือ ศนธ.ยธ. กล่าวในรายการเดินหน้าประเทศไทย ว่า การช่วยเหลือแก้ไขหนี้นอกระบบให้ชาวบ้านหลักๆ ใช้วิธีการคือ

 1.) ให้คำปรึกษาประชาชนที่ติดต่อขอคำปรึกษาด้านกฎหมายและการเข้าถึงแหล่งทุนต่างๆ 

2.) รับเรื่องร้องเรียนจากชาวบ้านที่เดินเข้ามาติดต่อเองและจากหน่วยงานต่างๆ ส่งเรื่องเข้ามา โดยมีทีมนิติกรในการซักถามข้อมูลเพิ่มเติม หากเป็นเรื่องที่ชาวบ้านได้รับผลกระทบจำนวนมากและมีความซับซ้อน เจ้าหน้าที่จะลงพื้นที่ไปเก็บข้อมูลเพิ่มเติมให้เข้าสู่กระบวนการช่วยเหลือในแต่ละรูปแบบ 

3.) การทำงานด้านกฎหมาย ที่ผ่านมามีงานวิจัยในเรื่องดังกล่าว โดยเบื้องต้นจะรับเรื่องจากประชาชนที่เดือดร้อนอยู่ในระดับก่อนวิกฤต หมายความว่าการถูกติดตามทวงหนี้ ถูกฟ้องดำเนินคดี และระดับวิกฤต คือศาลตัดสินคดีแล้ว หรือกรณีขายฝากทรัพย์จะหลุดเป็นของเจ้าหนี้ ซึ่งเรื่องนี้เป็นบทบาทของกระทรวงยุติธรรมโดยตรงในการช่วยเหลือทางด้านกฎหมาย หากมองย้อนถึงสาเหตุมีหลายประการที่จะต้องดำเนินการ จะต้องมองในเชิงป้องกันซึ่งเป็นมาตรการหลัก โดยเน้นในเรื่องหนี้ที่ไม่ได้รับความเป็นธรรม เช่น ดอกเบี้ยสูงเกินกฎหมายกำหนด การทำสัญญาเอารัดเอาเปรียบ เจ้าหนี้หมวกกันน็อครายวัน เป็นต้น เพราะฉะนั้นประชาชนที่ขอรับการช่วยเหลือจะต้องได้รับความเป็นธรรมและได้รับการช่วยเหลืออย่างทันท่วงที

 ดังนั้น ขั้นแรกก่อนจะเป็นหนี้ควรมองระบบสารบรรณทางการเงินดีที่สุด แต่ในกรณีที่เข้าเป็นลูกหนี้ไม่ได้ ก่อนอื่นที่จะรู้ถึงความรุนแรงปลายทางสุดท้ายของหนี้ หนี้รายวันคือการข่มขู่ หนี้เกษตรกรคือการสูญเสียที่ดินทำกิน ซึ่งในเรื่องนี้ได้ทำงานร่วมกับภาคส่วนต่างๆ ในการป้องกันให้ความรู้แก่ประชาชนมาโดยตลอด 



ทั้งนี้ ประชาชนที่เป็นหนี้โดยเฉพาะหนี้นอกระบบ สามารถขอคำแนะนำได้ที่หน่วยงานในสังกัดกระทรวงยุติธรรมในพื้นที่ต่างจังหวัดติดต่อได้ที่สำนักงานยุติธรรมจังหวัด ต้องการช่วยเหลือด้านทนายติดต่อได้ที่กองทุนยุติธรรม รับคำปรึกษาหนี้นอกระบบที่ไม่ได้รับความเป็นธรรม สามารถติดต่อสายด่วนกระทรวงยุติธรรมที่ให้บริการนิตยา คุณสิม